**ΔΙΚΑΙΟΛΟΓΗΤΙΚΑ ΠΡΟΣΛΗΨΗΣ- ΑΤΟΜΙΚΟΥ ΦΑΚΕΛΟΥ**

**ΑΝΑΠΛΗΡΩΤΩΝ ΕΣΠΑ – ΠΔΕ-ΤΑΚΤΙΚΟΥ**

**ΜΕΡΟΣ 1ο – Απαραίτητα δικαιολογητικά για την ανάληψη υπηρεσίας στην σχολική μονάδα.**

1. **Ψηφιακό Πιστοποιητικό COVID-19 της Ε.Ε. (EU Digital COVID Certificate EUDCC) του Κανονισμού (ΕΕ) 2021/953 του Ευρωπαϊκού Κοινοβουλίου και του Συμβουλίου της 14ης Ιουνίου 2021 και του άρθρου πρώτου της από 30.5.2021 Πράξης Νομοθετικού Περιεχομένου (Α' 87),** η οποία κυρώθηκε με το άρθρο 1 του ν. 4806/2021 (Α' 95) με πληροφορίες σχετικά με την κατάσταση του φυσικού προσώπου-κατόχου του όσον αφορά στον εμβολιασμό ή στη νόσηση από τον κορωνοϊό COVID-19,  
   **ή βεβαίωση εμβολιασμού της παρ. 5 του άρθρου 55 του ν. 4764/2020 (Α' 256),**  
   **ή βεβαίωση θετικού διαγνωστικού ελέγχου (βεβαίωση νόσησης)** της παρ. 1 του άρθρου 5 της υπ' αρ. 2650/10.4.2020 (Β' 1298) κοινής απόφασης των Υπουργών Υγείας και Επικρατείας, όπως εκάστοτε ισχύει,  
   ή **ισοδύναμο πιστοποιητικό ή βεβαίωση τρίτης χώρας,  
   ή βεβαίωση αρνητικού εργαστηριακού διαγνωστικού ελέγχου νόσησης (rapid test ή PCR test), έως 72 ώρες πριν την παρουσίαση τους**, η οποία εκδίδεται είτε μέσω της Ενιαίας Ψηφιακής Πύλης της Δημόσιας Διοίκησης (gov.gr-ΕΨΠ), είτε από τον ιδιωτικό φορέα που επιλέγεται.

**Ο αναπληρωτής/τρια που δεν προσκομίζει μια από τις ανωτέρω βεβαιώσεις δεν δύναται να αναλάβει υπηρεσία.**

1. **Γνωμάτευση παθολόγου ή γενικού ιατρού, είτε του δημοσίου είτε ιδιώτη**, η οποία να πιστοποιεί την υγεία του εκπαιδευτικού και την ικανότητα να ασκήσει διδακτικά καθήκοντα ή του μέλους Ε.Ε.Π.-Ε.Β.Π. να ασκήσει υποστηρικτικά καθήκοντα αντίστοιχα
2. **Γνωμάτευση ψυχιάτρου**, είτε του δημοσίου είτε ιδιώτη, η οποία να πιστοποιεί την υγεία του εκπαιδευτικού και την ικανότητα να ασκήσει διδακτικά καθήκοντα ή του μέλους Ε.Ε.Π.-Ε.Β.Π. να ασκήσει υποστηρικτικά καθήκοντα αντίστοιχα

**Ο αναπληρωτής/τρια που δεν προσκομίζει τις ανωτέρω ιατρικές γνωματεύσεις θα εξαιρείται από την καταβολή της μισθοδοσίας.** (σχετ. το αριθμ. 1744/18-04-2018 (ΑΔΑ: Ω6ΨΖ4653ΠΣ-Λ0Ζ) έγγραφο της Επιτελικής Δομής ΕΣΠΑ – Τομέα Παιδείας του ΥΠΑΙΘ).

1. **Υπεύθυνη δήλωση** σύμφωνα με το υπόδειγμα.

**ΜΕΡΟΣ 2ο -Πιστοποιητικά Ταυτοποίησης**

1. **Δελτίο απογραφής αναπληρωτή σύμφωνα με το υπόδειγμα.**

*Επισημαίνεται ότι, η σωστή & καθαρογραμμένη συμπλήρωση του Δελτίου Απογραφής είναι υποχρέωση του Αναπληρωτή*

1. **Φωτοαντίγραφο δελτίου αστυνομικής ταυτότητας ή διαβατηρίου.**
2. **Αποδεικτικό ΑΦΜ (βεβαίωση απογραφής Δ.Ο.Υ.ή εκτύπωση από ΟΠΣΥΔ)**
3. **Αποδεικτικό Α.Μ.Κ.Α**
4. **Αποδεικτικό Αριθμού Μητρώου ασφαλισμένου ΕΦΚΑ (Α.Μ.ΕΦΚΑ)**
5. **Βεβαίωση απογραφής** που μπορείτε να εξάγετε από τον ιστότοπο του e-ΕΦΚΑ **(**[**https://www.efka.gov.gr/el**](https://www.efka.gov.gr/el)**).** (βλ. μέρος 5ο)
6. **Για αναπληρωτές που είναι ασφαλισμένοι και σε άλλα κλαδικά ταμεία ( π.χ ΤΣΜΕΔΕ κτλ) βεβαίωση ασφάλισης εφόσον υπάρχει – από το οποίο να προκύπτει ο Αριθμός Μητρώου ασφαλισμένου στο ταμείο αυτό.**
7. **Πρόσφατο (τελευταίου εξαμήνου)** **πιστοποιητικό οικογενειακής κατάστασης** για έγγαμους ή γονείς με τέκνα.
8. **Για τέκνα που σπουδάζουν: Βεβαιώσεις φοίτησης και σε περίπτωση διακοπής σπουδών να προσκομιστεί Βεβαίωση Διαγραφής/Διακοπής.**
9. Για τέκνα ανίκανα σωματικά ή πνευματικά για άσκηση βιοποριστικού επαγγέλματος με ποσοστό αναπηρίας 50% τουλάχιστον, **απαιτείται βεβαίωση ΚΕΠΑ σε ισχύ.**
10. Σε περίπτωση που ο/η αναπληρωτής/τρια ανήκει σε **ειδική κατηγορία** (ποσοστό αναπηρίας 67% και άνω, κτλ) προσκομίζει στην υπηρεσία τα αντίστοιχα αποδεικτικά έγγραφα.
11. **Πιστοποιητικό Στρατολογίας τύπου Α’** (για τους άρρενες)
12. **Φωτοαντίγραφο της πρώτης σελίδας του βιβλιαρίου της ΕΘΝΙΚΗΣ τράπεζας που θα αναγράφεται με ευκρίνεια το ΙΒΑΝ με πρώτο δικαιούχο τον/την αναπληρωτή/τρια εκπαιδευτικό.**

**ΜΕΡΟΣ 3ο - Δικαιολογητικά των τυπικών προσόντων ένταξης στον κλάδο**

1. **Αντίγραφο τίτλου σπουδών**.

**Για πτυχία εξωτερικού** θα κατατεθεί α) το ξενόγλωσσο, β) η επίσημη μετάφραση του πτυχίου, γ) η αναγνώριση από το ΔΙΚΑΤΣΑ ή ΔΟΑΤΑΠ και δ) απολυτήριο ελληνικού Λυκείου

1. **Πιστοποιητικό παιδαγωγικής και διδακτικής επάρκειας** (για τους κλάδους που απαιτείται).
2. **Αντίγραφο μεταπτυχιακού /διδακτορικού διπλώματος –Αναλυτική βαθμολογία μεταπτυχιακού /διδακτορικού διπλώματος – Περίληψη εργασίας ή περιεχόμενα αυτής (αν υπάρχει)**

**Αίτηση για αναγνώρισης συνάφειας του μεταπτυχιακού /διδακτορικού διπλώματος με το αντικείμενο απασχόλησης σύμφωνα με το υπόδειγμα**

Σε περίπτωση που αντί του μεταπτυχιακού κατατεθεί πιστοποιητικό ολοκλήρωσης σπουδών, σε αυτό θα πρέπει να εμφανίζεται ο βαθμός του πτυχίου, η αναλυτική βαθμολογία των μαθημάτων του μεταπτυχιακού φοιτητή υπογεγραμμένο από τον Καθηγητή του Προγράμματος των Μεταπτυχιακών Σπουδών.

Για τίτλους εξωτερικού θα κατατεθεί α) το ξενόγλωσσο, β) η επίσημη μετάφραση του πτυχίου, γ) η αναγνώριση από το ΔΙΚΑΤΣΑ ή ΔΟΑΤΑΠ.

1. **Αντίγραφο σεμιναρίου 400 ωρών στην Ειδική Αγωγή**
2. **Πιστοποιητικό γνώσης γραφής BRAILLE ή Ε.Ν.Γ**
3. **Αντίγραφο άδειας άσκησης επαγγέλματος (για τους αναπληρωτές ΕΕΠ)**
4. **Αντίγραφο κάρτας Νοσηλευτή τελευταίου έτους**
5. **Φωτοαντίγραφα ξένων γλωσσών, γνώσης Η/Υ**

**ΜΕΡΟΣ 4ο - Δικαιολογητικά για αναγνώριση προϋπηρεσίας για μισθολογική εξέλιξη**

1. **Αίτηση αναγνώρισης προϋπηρεσίας** σύμφωνα με το Υπόδειγμα
2. **Υπεύθυνη Δήλωση** ότι για την εν λόγω προϋπηρεσία ο αναπληρωτής/τρια δεν έλαβε σύνταξη, αποζημίωση ή άλλο βοήθημα αντί σύνταξης, σύμφωνα με το Υπόδειγμα.
3. Τα **σχετικά ένσημα ή βεβαιώσεις ασφαλιστικού φορέα** που αποδεικνύουν ότι για το χρονικό διάστημα κατά το οποίο προσφέρθηκε η προϋπηρεσία ήταν ασφαλισμένος/η. (βλ. μέρος 5ο)
4. **Βεβαιώσεις προϋπηρεσίας σε δημόσιες σχολικές μονάδες και εκτύπωση βεβαίωσης προϋπηρεσίας από τον ΟΠΣΥΔ.**
5. Βεβαιώσεις προϋπηρεσίας για προϋπηρεσία που προσφέρθηκε σε Ιδιωτικά σχολεία και έχουν εκδοθεί από την οικεία Διεύθυνση Εκπαίδευσης και δεν είναι καταχωρισμένες στον ΟΠΣΥΔ
6. **Για προϋπηρεσίες οι οποίες έχουν προσφερθεί σε άλλους φορείς (Δημόσιο, ΟΤΑ, ΝΠΔΔ, ΝΠΙΔ και ΔΕΚΟ κεφ. Α΄ του Ν. 3429/2005) των κρατών - μελών της Ευρωπαϊκής Ένωσης (αν υπάρχουν)**

**α)** Βεβαίωση από τον φορέα απασχόλησης όπου θα αναφέρονται με σαφήνεια: Οι αποφάσεις πρόσληψης και απόλυσης, η ιδιότητα με την οποία υπηρέτησαν, η σχέση εργασίας, το ωράριο εργασίας (πλήρες ή μειωμένο), το υποχρεωτικό πλήρες ωράριο (σε περίπτωση εργασίας με μειωμένο ωράριο), η διάρκεια των προϋπηρεσιών αυτών.

**β)** Βεβαίωση του φορέα απασχόλησης στην οποία θα αναφέρεται η νομική μορφή του φορέα απασχόλησης, καθώς και εάν υπάγεται στο πεδίο εφαρμογής της Παραγράφου 1 του Άρθρου 7 του Ν. 4354/2015.

**γ)** οι συμβάσεις αν υπάρχουν.

**ΠΑΡΑΤΗΡΗΣΗ: ΔΕΝ ΑΝΑΓΝΩΡΙΖΕΤΑΙ ΓΙΑ ΜΙΣΘΟΛΟΓΙΚΗ ΕΞΕΛΙΞΗ ΟΠΟΙΑΔΗΠΟΤΕ ΠΡΟΥΠΗΡΕΣΙΑ ΠΡΟΣΦΕΡΘΗΚΕ ΜΕ ΣΥΜΒΑΣΗ ΜΙΣΘΩΣΗΣ ΕΡΓΟΥ**

**ΜΕΡΟΣ 5ο – Εκτυπώσεις από την ιστοσελίδα (**[**https://www.efka.gov.gr/el**](https://www.efka.gov.gr/el)**) Ηλεκτρονικές υπηρεσίες-Μισθωτοί (Σύνδεση με κωδικούς TAXISNET)**

**Από την ανωτέρω ιστοσελίδα θα εκτυπώσετε**

**α) την Βεβαίωση απογραφής**

**β) την βεβαίωση προϋπηρεσίας**

**γ) Ατομικός λογαριασμός ασφάλισης (για όλα τα έτη για τα οποία μας υποβάλλετε βεβαιώσεις προϋπηρεσίας για μισθολογική εξέλιξη)**

**ΜΕΡΟΣ 6ο – ΑΔΚΥ**

**Ατομικό Δελτίο Υπηρεσιακής κατάταξης (ΑΔΚΥ) σχ έτους 2021-2022, μόνο στην περίπτωση που υπηρετούσατε κατά το προηγούμενο σχολικό έτος σε άλλη Διεύθυνση Α/θμιας ή Β/θμιας Εκπ/σης.**